**KLAIPĖDOS MIESTO SAVIVALDYBĖS TARYBA**

**SPRENDIMAS**

**Dėl biudžetinės įstaigos Klaipėdos kultūrų komunikacijų centro teikiamų atlygintinų paslaugų kainų nustatymo**

2014 m. gegužės 15 d. Nr. T1-128

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Klaipėdos miesto savivaldybės taryba nusprendžia:

1. Nustatyti biudžetinės įstaigos Klaipėdos kultūrų komunikacijų centro teikiamų atlygintinų paslaugų kainas pagal priedą.

2. Nustatyti tokias lengvatas Klaipėdos kultūrų komunikacijų centro parodų lankytojams:

2.1. nemokamai lankyti parodas turi teisę:

2.1.1. vaikai iki 7 metų;

2.1.2. visi lankytojai – kiekvieną trečiadienį (išskyrus parodas, kurių lankymui nuolaida netaikoma);

2.2. lankyti parodas su 50 % nuolaida turi teisę šios lankytojų grupės: moksleiviai ir studentai, asmenys, turintys negalią, pensininkai, pateikę tai įrodantį dokumentą.

3. Pripažinti netekusiu galios Klaipėdos miesto savivaldybės tarybos 2007 m. spalio 4 d. sprendimą Nr. T2-320 „Dėl biudžetinės įstaigos Klaipėdos kultūrų komunikacijų centro teikiamų atlygintinų paslaugų kainų nustatymo“.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Dalė Okmanaitė, tel. 39 61 24

2014-04-30